SHS avertizează: cod galben de vânt puternic pentru toată țara
Serviciul Hidrometeorologic de Stat (SHS) a emis joi, 28 martie, cod galben de vânt puternic pentru ziua de vineri, 29 martie. Avertizarea meteorologică vizează întreg teritoriul țării.
Potrivit sinopticienilor, vântul se va intensifica în intervalul orelor 08:00 – 18:00.
"În intervalul menționat se prevăd intensificări ale vântului nord-vestic în rafale de până la 15-20 m/s", precizează SHS.
Potrivit datelor de pe site-ul SHS, vineri, cerul va fi noros. Maximile vor ajunge la 18-22°C, iar temperatura minimă va oscila între de 6-10°C.